Diari Oficial de la Generalitat Valenciana


Sumari del DOGV 4727, del 06-04-2004 (2004/3399)

RESOLUCIÓ 3/2004, de 29 de març, de la Presidència de l'Acadèmia Valenciana de la Llengua, per la qual es publica l'Acord del Ple, de 26 de març de 2004, pel qual es convoca una beca per a la realització de pràctiques professionals de personal tècnic de biblioteques en l'Acadèmia Valenciana de la Llengua.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4727

Data del DOGV
:   06-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3399


Data del document
:   29-03-2004

Organisme emissor
:   Acadèmia Valenciana de la Llengua

Tipus de document
:   Resolució

Descriptors 

:   * suport econòmic
    * professió de la informació
    * ajuda pública
    * assignació per estudis

RESOLUCIÓ 3/2004, de 29 de març, de la Presidència de l'Acadèmia Valenciana de la Llengua, per la qual es publica l'Acord del Ple, de 26 de març de 2004, pel qual es convoca una beca per a la realització de pràctiques professionals de personal tècnic de biblioteques en l'Acadèmia Valenciana de la Llengua. [2004/X3399]
  
Segons establix l'article 19 c) de la Llei 7/1998, de 16 de setembre, de la Generalitat Valenciana, de Creació de l'Acadèmia Valenciana de la Llengua, ordene la publicació de l'acord següent:
  
Acord de 26 de març de 2004, de l'Acadèmia Valenciana de la Llengua, pel qual es convoca una beca per a la realització de pràctiques professionals de personal tècnic de biblioteques en l'Acadèmia Valenciana de la Llengua.
  
El Ple de l'AVL, d'acord amb l'apartat l) de l'article 27 del Decret 158/2002, de 17 de setembre, del Govern Valencià, pel qual aprova el Reglament de l'AVL,
  
ACORDA
  
Primer
  
Convocar un concurs públic per a la concessió d'una beca per a realitzar pràctiques professionals de personal tècnic de biblioteques en l'Acadèmia Valenciana de la Llengua.
  
Segon
  
Aprovar les bases que s'adjunten com a annex I del present acord. La beca es regirà pel que disposen les bases de la convocatòria i, subsidiàriament, pel Decret 108/1992, de 6 de juliol, del Govern Valencià, pel qual es regula la concessió de beques.
  
Tercer
  
El període de gaudiment de la beca començarà l'1 de maig de 2004, sempre que prèviament se n'haja realitzat l'adjudicació, i acabarà el 31 de desembre de 2004.
  
Quart
  
La dotació econòmica de la beca serà de 960 euros bruts mensuals i se sufragarà a càrrec de la línia T5403, ?Beques per a la realització de pràctiques professionals?, codi comptable 2004/4/17/7, del programa pressupostari 541.10, ?Investigació i normalització lingüística de l'idioma valencià?, per un import total màxim de 7.680 euros per a l'exercici 2004.
  
DISPOSICIONS FINALS
  
Primera
  
Es delega en la Junta de Govern la facultat de concedir la beca, i s'autoritza la Presidència perquè dicte les resolucions necessàries per al desplegament i l'execució de la convocatòria.
  
Segona
  
Este acord entrarà en vigor l'endemà de la publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra este acte, que posa fi a la via administrativa, es podrà interposar potestativament recurs de reposició o bé es podrà plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el Ple de l'Acadèmia Valenciana de la Llengua en el termini d'un mes comptador des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
  
València, 29 de març de 2004.- La presidenta: Ascensió Figueres Górriz.
  
ANNEX I
  
Bases de la convocatòria per a la concessió d'una beca per a realitzar pràctiques professionals de personal tècnic de biblioteques en l'Acadèmia Valenciana de la Llengua
  
Primera. Objecte
  
L'objecte d'esta convocatòria és la concessió d'una beca per a realitzar pràctiques professionals de personal tècnic de biblioteques en l'Acadèmia Valenciana de la Llengua.
  
Segona. Requisits dels sol·licitants
  
Podran optar a estes beques les persones que acrediten els requisits següents:
  
a) Ser ciutadà espanyol o d'algun altre estat membre de la Unió Europea.
  
b) Estar en possessió del certificat de Grau Mitjà de Coneixements de Valencià de la Junta Qualificadora de Coneixements de Valencià o equivalents.
  
c) Reunir alguna de les circumstàncies següents:
  
- Ser llicenciats en Documentació que hagen obtingut la titulació a partir de 1999 (inclòs).
  
- Ser diplomats en Biblioteconomia i Documentació que hagen obtingut la titulació a partir de 1999 (inclòs).
  
- Ser llicenciats en Humanitats amb coneixements de Biblioteconomia que hagen obtingut la titulació a partir de 1999 (inclòs).
  
Tercera. Duració i dotació econòmica
  
El període de duració de la beca comprendrà des de l'1 de maig de 2004, sempre que prèviament se n'haja fet l'adjudicació, fins al 31 de desembre de 2004.
  
L'import de la beca és de 7.680 euros i es pagarà mensualment, a raó de 960 euros, amb la certificació prèvia de la secretària de l'AVL, i amb l'informe previ de la documentalista-arxivera-bibliotecària de l'AVL que acredite la bona marxa de l'activitat objecte de la beca.
  
Quarta. Formalització de les sol·licituds
  
Les sol·licituds que han de presentar les persones interessades s'hauran d'ajustar al model de sol·licitud que figura en l'annex II de la present convocatòria. Els candidats hauran de presentar les sol·licituds al Registre General de l'Acadèmia Valenciana de la Llengua, situat en l'avinguda de la Constitució, 284, 46777 València (monestir de Sant Miquel dels Reis), o en qualsevol de les dependències previstes en l'article 38, paràgraf quart, de la Llei de Règim Jurídic de les Administracions Públiques i del Procediment Administratiu Comú. En este últim cas es prega als candidats (a efectes d'agilitzar-ne la tramitació i sense que tinga caràcter de requisit excloent) que, a més, dirigisquen un missatge a l'adreça de correu electrònic de l'Acadèmia Valenciana de la Llengua, zzg@pbw.tn, indicant en l'assumpte ?Beca biblioteca 2004?.
  
Les sol·licituds hauran de dur adjunta la documentació següent:
  
a) Currículum, en el qual s'han de fer constar les dades personals, una fotocòpia compulsada del document nacional d'identitat/ passaport, el domicili habitual i el telèfon.
  
b) Certificat acadèmic que acredite els requisits exigits en la base segona i on consten les qualificacions obtingudes i el nombre de convocatòries per assignatura.
  
c) Certificat de la Junta Qualificadora de Coneixements de Valencià o equivalents.
  
d) Tota la documentació que s'estime pertinent adjuntar com a mèrit personal. En el cas de treballs realitzats o publicats, se n'haurà d'adjuntar una còpia.
  
e) Declaració responsable de no tindre concedida cap altra beca o ajuda per a la mateixa o similar activitat.
  
f) Declaració d'estar al corrent de les seues obligacions fiscals (tant de la Hisenda de l'Estat com de la Generalitat), i de la Seguretat Social. En el cas de resultar beneficiari de la beca, s'aportaran els certificats corresponents.
  
Tota la documentació s'haurà de presentar en documents originals o en fotocòpies degudament compulsades. La documentació que no complisca estos requisits no serà tinguda en compte a l'hora de baremar l'expedient personal del sol·licitant.
  
Si la sol·licitud no complix els requisits o no s'aporten els documents que s'assenyalen en esta base, es podrà requerir la persona interessada perquè, en un termini de deu dies, esmene la falta o adjunte els documents preceptius, amb la indicació que, si no ho fa així, es tindrà en compte a l'hora de dictar la resolució i es considerarà que desistix de la seua sol·licitud, d'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quinta. Termini de presentació de les sol·licituds
  
El termini de presentació de les sol·licituds serà de quinze dies hàbils comptats a partir de l'endemà de la publicació d'esta convocatòria en el Diari Oficial de la Generalitat Valenciana.
  
Sexta. Termini de selecció i concessió de les beques
  
Es constituirà un comité avaluador presidit pel lletrat-secretari general, el tècnic en gestió administrativa, que actuarà com a secretari, i la documentalista-arxivera-bibliotecària, la tècnica en publicacions i l'analista-programador de l'AVL, que actuaran com a vocals.
  
Les condicions de mèrit avaluables pel comité avaluador, que s'hauran de presentar degudament justificades, i les puntuacions que s'atorgaran són les següents:
  
a) Expedient acadèmic personal, de 0 a 5 punts.
  
b) Coneixement de valencià de nivell superior, expedit per la Junta Qualificadora de Coneixements de Valencià, o equivalents: 3 punts.
  
c) Altres titulacions que no constituïsquen requisit per a la concessió de la beca:
  
- Títol de doctor, 2 punts.
  
- Altres llicenciatures o equivalents, 1 punt.
  
- Altres diplomes universitaris o equivalents, 0,5 punts.
  
d) Mèrits específics que puguen al·legar-se en les següents matèries, de 0 a 10 punts:
  
- Cursos especialitzats en Biblioteconomia.
  
- Experiència en catalogació automatitzada de registres bibliogràfics i materials especials.
  
El comité avaluador es reunirà dins dels 10 dies següents a l'acabament del termini de presentació de sol·licituds i convocarà a entrevista personal i/o prova escrita, a tots aquells candidats que obtinguen 8 o més punts. La puntuació de l'entrevista i/o prova escrita serà de 0 a 10 punts, i se centrarà, principalment, en qüestions relacionades amb els mèrits específics de les matèries recollides en l'apartat d) de la present base.
  
Aquelles sol·licituds que no aconseguisquen un mínim de 8 punts en l'avaluació general seran desestimades, tant per a la concessió de les beques com per a ser tingudes en compte en l'elaboració de les llistes d'espera.
  
La Junta de Govern, vist l'informe del comité avaluador, acordarà la concessió i denegació de la beca. Este acord es notificarà a les persones interessades i es penjarà en el tauler d'anuncis de l'AVL i en la pàgina web (http://www.avl.gva.es). A esta relació s'adjuntarà una borsa constituïda pels aspirants que no resulten adjudicataris de la beca, prioritzats per orde de puntuació per a cobrir la vacant que puga sorgir durant el període de gaudiment.
  
La condició de becari o d'integrant de la borsa de reserva de becaris no generarà cap relació laboral amb la Generalitat Valenciana.
  
El termini màxim per a resoldre les sol·licituds serà de dos mesos des de la data de publicació de la present convocatòria en el Diari Oficial de la Generalitat Valenciana. Transcorregut este termini, i davant la falta de resolució expressa, s'entendran desestimades totes les sol·licituds.
  
Sèptima. Obligacions, tutoria i incidències dels becaris
  
La beca concedida és incompatible amb qualsevol altra beca que puga concedir-se per a la mateixa activitat o similar i també és incompatible amb qualsevol relació laboral que impedisca el compliment de les obligacions com a becari. La infracció d'esta regla autoritzarà l'Acadèmia Valenciana de la Llengua a cancel·lar la beca.
  
El becari, una vegada rebuda la notificació d'haver sigut seleccionat per a una beca, estarà obligat a tindre una dedicació de 35 hores setmanals, que s'hauran de realitzar amb la supervisió de la documentalista-arxivera-bibliotecària de l'Acadèmia Valenciana de la Llengua i d'un acadèmic designat per la Junta de Govern.
  
Al final del període de gaudiment de la beca, el becari haurà d'elaborar una memòria de les activitats dutes a terme.
  
L'Acadèmia Valenciana de la Llengua s'encarregarà d'ordenar les activitats del becari, segons els criteris que s'establisquen, en el període de gaudiment de la beca.
  
La presidenta de l'Acadèmia Valenciana de la Llengua resoldrà les incidències que es produïsquen durant el període de gaudiment de la beca i podrà deixar-la sense efecte, amb l'audiència prèvia de la persona interessada, en el cas d'incompliment de les seues obligacions com a becari, o quan no realitze l'activitat que en va motivar la concessió, o no complisca els requisits exigits.
  
Davant les incidències, renúncia, abandó o incompliment que deixen vacant una beca, es procedirà a cobrir-la segons l'orde establit en la borsa de reserva que resulte del procés de selecció.
  
ANNEX II
  
Beca de tècnic de biblioteques de l'any 2004 (AVL)
  
Nom i cognoms ..., amb domicili en ..., carrer ..., núm....., amb DNI/passaport núm. ..., expedit en ..., data ..., telèfon. ..., en el meu nom ..., coneixent la convocatòria publicada en el DOGV núm. ..., de data ..., per la qual l'Acadèmia Valenciana de la Llengua convoca una beca per a la realització de pràctiques professionals de personal tècnic de biblioteques, i també les condicions establides en les bases, em compromet a acceptar-les i participar plenament en els programes de treball que siguen establits, en el cas de ser adjudicatari, i declarant que totes les dades personals, acadèmiques i professionals assenyalades en l'escrit són certes, adjunte la documentació següent:
  
a) Currículum, en el qual s'han de fer constar les dades personals, una fotocòpia compulsada del document nacional d'identitat/ passaport, el domicili habitual i el telèfon.
  
b) Certificat acadèmic que acredite els requisits exigits en la base segona i on consten les qualificacions obtingudes i el nombre de convocatòries per assignatura.
  
c) Certificat de la Junta Qualificadora de Coneixements de Valencià o equivalents.
  
d) Tota la documentació que s'estime pertinent adjuntar com a mèrit personal. En el cas de treballs realitzats o publicats, se n'haurà d'adjuntar una còpia.
  
e) Declaració responsable de no tindre concedida cap altra beca o ajuda per a la mateixa o similar activitat.
  
f) Declaració d'estar al corrent de les seues obligacions fiscals (tant de la Hisenda de l'Estat com de la Generalitat), i de la Seguretat Social. En el cas de resultar beneficiari de la beca, s'aportaran els certificats corresponents.
  
SOL·LICITA
  
Que s'admeta la instància amb la seua documentació als efectes que establix la convocatòria de la beca.
  
València, ... d ... de 2004
  
(firma de la persona interessada)